
הכנסת התשע-עשרה
נוסח לא מתוקן

מושב שני
<פרוטוקול מס' 329>
מישיבת ועדת הכספים
יום שלישי, כ"ט בניסן התשע"ד (29 באפריל 2014), שעה 9:30
<סדר היום:>
<שינויים בתקציב לשנת 2014>
נכחו:

<חברי הוועדה:> 
ניסן סלומינסקי – היו"ר
משה גפני

בועז טופורובסקי

יצחק כהן

יעקב ליצמן

זבולון קלפה
ראובן ריבלין
אלעזר שטרן
דב ליפמן

שמעון סולומון
<מוזמנים:> 
	לידיה לזנס
	–
	סגנית מדען, משרד הכלכלה

	שרית מור
	–
	הסוכנות לעסקים קטנים ובינוניים, משרד הכלכלה

	אריאל ללין
	–
	סמנכ"ל תקציבים, משרד הבינוי והשיכון

	נעה היימן
	–
	רפרנטית חינוך, משרד האוצר

	זיו אלישיב
	–
	פעיל, המשמר החברתי

	חובב ינאי
	–
	רכז, המשמר החברתי

	רומן גרביץ
	–
	לוביסט פוליסי, לשכת התעשיינים


<ייעוץ משפטי: >
אייל לב-ארי
<מנהל/ת הוועדה:>
טמיר כהן
<רישום פרלמנטרי:>
יפעת קדם
<שינויים בתקציב לשנת 2014>
<היו"ר ניסן סלומינסקי:>
רבותיי, אני רוצה להודיע לחבריי חברי הוועדה, שלמרות שאנחנו יושבים פה מ-9:30 בדיוק, וגם חלק מכם הגיע ממש בזמן, לצערי לא פתחנו את הישיבה עד עכשיו מסיבה פשוטה. נעשה כאן מעשה שאני לא זוכר מאז היותי בוועדת הכספים. הייתה פנייה של משרד מסוים, של משרד השיכון, שאושרה על ידי ועדת הכספים. הייתה עליה רביזיה. משרד האוצר משך את הבקשה הזאת, שינה אותה והגיש בקשה שונה אחרי שהוא הוריד כמה אלמנטים ממנה . מה שהוא הוריד זו שערורייה בפני עצמה, אבל החלטתי להתעלם מזה. כינסנו את הוועדה היום ב-9:30 כדי לדון בפנייה החדשה שהגיעה. קיבלתם אותה יחד עם עוד כמה דברים. כשהגעתי ב-9:20 התברר שהאוצר משך שוב את הבקשה החדשה. אם עושים מהוועדה קרקס אני מצטער מאוד. הם אומרים: תחכה, אולי עוד נחזיר לך וכו', כאילו יושבים פה חברי ועדה, חברי כנסת ומחכים עד שהם יחליטו אם להחזיר או לא להחזיר. אני לא זוכר כזאת בושה שהייתה או ביזיון שהיה. 
יש כאן הודעה על עודפי תקציב, מה שנקרא עודפים מחויבים של המדען. אותה אני לא רוצה לעכב, כי אני חושב שכולנו בדעה שהמדען הראשי זה דבר מאוד מרכזי. זה הדבר היחיד שאני ממש  לא רוצה לעכב. האם את יכולה להסביר?
<לידיה לזנס:>

מדובר בעודפים מחויבים לשנת 2013. מדובר בעודפים מחויבים בתקנות התפעול של לשכת המדען הראשי. מדובר בעיקר על הזמנות עבודה שנחתמו מול צוותי הבוחנים של לשכת המדען הראשי. כ-100 בוחנים בתחומי הטכנולוגיה השונים בוחנים את תכניות המדען. זה עיקר השינוי. 
שינוי נוסף. מדובר על יועצים בתחום הכלכלי ועל חברת הפקה לכנסים וימי עיון. אלה סכומים מאוד קטנים, כ-600 אלף שקלים. 

<אלעזר שטרן:>
על כמה כנסים מדובר?
<לידיה לזנס:>
לשכת המדען הראשי נוהגת לעשות מידי שנה מספר כנסים ייעודיים בתחומים השונים. בעוד שבועיים יש כנס בתחום התעשייה, שבו אנחנו מכנסים את מנהלי התכניות ואת אנשי המו"פ בתחום הזה על מנת להביא, להנגיש להם את כלי המדען הראשי, את עקרונות התקצוב וגם הנחיה והדרכה. יש כנס עתידי בנושא של שת"פ מול סין והודו. היה לפני כשבועיים, לפני הפסח כנס למגזר של בני המיעוטים בנצרת. השקנו שם תכנית חדשה למגזר של בני המיעוטים. מדובר בעיקר בכנסים מאוד קטנים של  בין 100 ל-200 איש, מאוד סגורים ומאוד מקצועיים. 
<אלעזר שטרן:>
יש לך מושג כמה כנסים?
<לידיה לזנס:>
השנה מתוכננים למעלה מ-15 כנסים כאלה, בין 200 ל-300 איש.
<שמעון סולומון:>
האם זה משהו שהוא קבוע כל שנה או משתנה?
<לידיה לזנס:>
התוכן משתנה משנה לשנה.
<אלעזר שטרן:>
האם זה בערך 40 אלף שקל כנס? 

<לידיה לזנס:>
משהו כזה. יש כנסים שהם ללא תשלום.
<אלעזר שטרן:>
לא מה שהם משלמים, מה שאתם משלמים.
<לידיה לזנס:>
כן, משהו כזה. זה כולל ארוחות צהריים. אלה כנסים מהשעה 9:00 בבוקר עד השעה 16:00.

<בועז טופורובסקי:>
אתה רוצה להעלות רק את משרד הכלכלה ולא את תקציב משרד החינוך?
<היו"ר ניסן סלומינסקי:>
כרגע אני מעלה את המדען הראשי שנמצא פה.
<בועז טופורובסקי:>
אין כאן נציג של משרד החינוך? יש כאן נציגה ממשרד החינוך.

<היו"ר ניסן סלומינסקי:>
בסדר, לא חשוב. אני לא מעלה כרגע. אני מעלה רק את זה. לי לא איכפת לא להעלות כלום. תחליטו אם אתם לא רוצים.
<יצחק כהן:>
מה זו הסלקציה הזאת?
<היו"ר ניסן סלומינסקי:>
פתחתי והסברתי מה היה פה.
<יצחק כהן:>
בגלל משרד השיכון אתה רוצה לדפוק את משרד החינוך?

<היו"ר ניסן סלומינסקי:>
הם משכו את הבקשה 10 דקות לפני הכניסה. 
<שמעון סולומון:>
מה הסיבה? האם בגלל משרד השיכון או יש סיבה אחרת?
<יצחק כהן:>
ברור, משרד השיכון. הוא אמר בגלל  משרד השיכון.
<היו"ר ניסן סלומינסקי:>
לא רק אותם, את הכל, את כל העברות הכספיות.  חשבתי שחשוב לנו המדען הראשי. אם לא, לא אכפת לי גם את זה לעצור.
<יצחק כהן:>
תגיד הפוך: חיובי, שלא אכפת לך גם את משרד החינוך.
<היו"ר ניסן סלומינסקי:>
אם האוצר מושך 10 דקות לפני כן ומשחק עם הוועדה, גם אנחנו יודעים - -
<יצחק כהן:>
אי אפשר שהוועדה תהיה סלקטיבית, זה כן וזה לא. אתה יודע מה, אנחנו בעד, אבל שגם משרד החינוך - -
<היו"ר ניסן סלומינסקי:>
אם אתם לא רוצים אנחנו לא נצביע.
<יצחק כהן:>
אם אתה לא רוצה את משרד החינוך כלום לא יהיה. אתה לא רוצה את משרד החינוך?
<היו"ר ניסן סלומינסקי:>
אני לא מעלה שום דבר חוץ מזה.
<יצחק כהן:>
אין דבר כזה.

<בועז טופורובסקי:>
לשם שינוי אני מסכים עם חבר הכנסת כהן.
<יצחק כהן:>
זה לא לשם שינוי. זאת הפעם העשירית כבר. תתחיל להיזהר, יאיר צופה בך.

<בועז טופורובסקי:>
אנחנו מסכימים הרבה.

<יצחק כהן:>
אתה מסכים איתי לא לשם שינוי?

<אלעזר שטרן:>
אולי נשמע מה זה משרד החינוך מבחינת החשיבות.
<לידיה לזנס:>
אני רק יכולה להסביר את החשיבות בלשכת המדען הראשי. לעת עתה אין לי יכולת להוציא הזמנות עבודה לצוותי הבוחנים לתכניות המו"פ שמוגשות על ידי התעשייה בישראל. הרבה מאוד תכניות מעוכבות. 

<יצחק כהן:>
גם משרד החינוך לא יכול להוציא.

<אלעזר שטרן:>
אפשר להעביר למדען?

<בועז טופורובסקי:>
אני חושב שחשוב שנאשר את זה. מערבבים כאן פוליטיקה. 

<לידיה לזנס:>
זאת פגיעה בתעשייה. 
<זבולון קלפה:>
בועז, אל תיתמם, הכל פה פוליטיקה.
<יצחק כהן:>
שיכון זה לא פוליטיקה?

<בועז טופורובסקי:>
מה לעשות, אנחנו פוליטיקאים.

<זבולון קלפה:>
לפגוע בחבר'ה של גוש קטיף במאה ומשהו מיליון, זה לא פוליטיקה?

<יצחק כהן:>
זה עצוב מאוד מה שאתם עושים.
<זבולון קלפה:>
מה שהאוצר עושה. 

<יצחק כהן:>
 לפגוע בבחורי הישיבות בחצי מיליארד שקל, זה לא פוליטיקה?
<אלעזר שטרן:>
אני לא שיחקתי פוליטיקה. כל הרביזיה הזאת היא לא פוליטיקה.

<יצחק כהן:>
משה, חשובה לנו דעתך. האם להסכים להצעת היושב-ראש שהוא ידוג לו כמה בקשות ואנחנו נסכים, או שנגיד שיהיה הכל או כלום? 
<משה גפני:>
שאלה טובה.

<היו"ר ניסן סלומינסקי:>
אם זו דעתכם אני לא מעלה.

<יצחק כהן:>
הפוך, אנחנו רוצים שתעלה את הכל.

<היו"ר ניסן סלומינסקי:>
אני מבין שאתה רוצה, אבל אנחנו לא מצביעים על כלום.
<הישיבה ננעלה בשעה 09:55.>
